Meelis Vind

Meelis Vind (sündinud 27. detsembril 1964) on eesti helilooja, klarnetimängija.

Meelis Vind õppis aastatel 1974–1979 Kiviõlis lastemuusikakoolis, pärast seda Tallinna Muusikakeskkoolis klarnetit. Aastatel 1983–1987 õppis ta klarnetit Peterburi konservatooriumis ja seejärel Tallinna Konservatooriumis, mille lõpetas 1992. aastal, kuid juba viis aastat enne seda hakkas tööle Eesti Riiklikus Sümfooniaorkestris, kus töötab siiani.

Musitseerimist alustas ta koolipõlves diksiländorkestris. Alates 1996. aastast on ta esinenud nüüdismuusikale spetsialiseerunud NYYD Ensemble'iga ja aastast 2004 Ansambel U: ridades. Mängib Estonian Dream Big Bandis. Ta mängib peamiselt klassikalist muusikat, džässi, fusion´i ja freejazz´i.

Meelis Vind on teinud projekte koos Raivo Tafenau ja Lippajatega.

Meelis Vindi enda bändil Vind Project ilmus 2006. aasta aprillis plaat "Twilight Patterns".Meelis Vind interpreetide liidu kodulehel (vaadatud 24.08.2017)

 Tunnustus 

 2012 Eesti Kultuurkapitali helikunsti sihtkapitali aastapreemia (suurepärane heliplaat „VindPower“  ja aktiivne kontserttegevus)

Viited

Välislingid
 Meelis Vind muusika infokeskuse kodulehel

Kategooria:Eesti heliloojad
Kategooria:Eesti klarnetistid
Kategooria:Sündinud 1964